Xəbər bülleteni №4 - bet 2

Dövlət Neft Şirkəti neft və qaz hasilatına dair hesabat verib
04.08.2015
Dövlət Neft Şirkəti (SOCAR) neft və qaz hasilatına dair məlumatlar yayıb. Açıqlamaya görə, bu ilin ilk altı ayında SOCAR-da neft hasilatı 4 milyon 137,6 min ton olub. Yanvar-iyun aylarında ümumən Azərbaycanda 20 milyon 972,3 min ton neft hasil edilib.
Hesabat dövründə Dövlət Neft Şirkəti 3 milyard 372 milyon kubmetr təbii qaz çıxarıb. Azərbaycan üzrə altı aylıq göstərici isə 14 milyard 679,4 milyon kubmetrdir.
İyul ayında istehlak bazarında qiymətlər necə dəyişib
04.08.2015
2015-ci ilin iyul ayında ərzaq məhsulları 1,7 faiz ucuzlaşıb, qeyri-ərzaq mallarının və əhaliyə göstərilən pullu xidmətlərin qiymət və tarifləri əvvəlki ayla müqayisədə eyni səviyyədə qalıb. Dövlət Statistika Komitəsinin avqustun 4-də yaydığı rəsmi açıqlamaya görə, ümumilikdə istehlak mallarının qiymətləri və xidmət tarifləri əvvəlki ayla müqayisədə 0,7 faiz aşağı düşüb.
Transparency.az rəsmi məlumata əsasən bildirir ki, ay ərzində mal ətinin, balıq məhsullarının, kərə yağının, portağalın, naringinin, bananın, almanın, armudun, albalının, gilasın, alçanın, gavalının, əriyin, şaftalının, qozun, fındığın, üzümün, qarpızın, yemişin, göyərtinin, balqabağın, şirin bibərin, badımcanın, göy lobyanın, sarımsağın, baş soğanın, kökün, kartofun, kələmin, xiyarın, pomidorun qiymətlərində azalma olub.
Düyünün, buğda ununun, toyuq ətinin, makaronun, yulaf və arpa yarmasının, yumurtanın, şabalıdın, limonun, spirtli içkilərin qiymətlərində isə artım qeydə alınıb. Arpa (Hordeum) - g‘alladoshlar oilasiga mansub bir va ko‘p yillik o‘tsimon o‘simliklar turkumi. Yevrosiyo va Amerikada 30 ga yaqin turi ma’lum. Dehqonchilikda A. O‘rta Osiyo (Turkma-niston jan.) da miloddan avvalgi 12- 10-ming yilliqdan ekib kelinadi.
Kənd təsərrüfatında istehsal 5,9 faiz ucuzlaşıb
04.08.2015
Dövlət Statistika Komitəsi iyul ayında kənd təsərrüfatı məhsullarının istehsalçı qiymətlərinin dəyişməsi haqqında açıqlama yayıb. Transparency.az xəbər verir ki, açıqlamaya görə, iyul ayında kənd təsərrüfatı məhsullarının istehsalçı qiymətləri əvvəlki ayla müqayisədə 5,9 faiz azalıb. Birillik və çoxillik bitkilərdə uyğun olaraq 12,6 və 2 faiz, diri heyvanlar və heyvandarlıq məhsullarında 1,5 faiz azalma olub.
Birillik bitkilərdən buğdanın, noxud dəninin, yaşıl lobyanın, baş kələmin, qarpızın, qovun və yemişin, bibərin, xiyarın, badımcanın, süfrə çuğundurunun, kartofun, baş soğanın istehsalçı qiyməti düşüb, fermentasiya edilməmiş tütünün və yem bitkilərinin istehsalçı qiyməti isə artıb. Qovun- qovoqdoshlar oilasi bodring turkumiga mansub bir yillik oʻt oʻsimliklar turi; poliz ekini. Ayrim hollarda mustaqil turkumga ajratiladi. Yovvoyi holda Jan.-Gʻarbiy Osiyo va Afrikada uchraydi. Madaniy navlarining vatani - Kichik va Oʻrta Osiyo (2 ming y. dan beri ekiladi)
Çoxillik bitkilərdən albalının, gilasın, çiyələyin, armudun, böyürtkənin istehsalçı qiyməti yüksəlib, almanın, əriyin, alçanın, gavalının, fındığın, qozun, dəfnə yarpağının istehsalçı qiyməti düşüb.
Diri heyvanlar və heyvandarlıq məhsullarından südün, qoyun və keçilərin, qoyun və keçilərin yuyulmamış yununun, mal, qoyun və quş ətinin (diri çəkidə) istehsalçı qiyməti azalıb, diri ev quşlarının, yumurtanın və təbii balın istehsalçı qiyməti isə artıb.
Azərbaycan İrana Avropa bazarlarına çıxış kəmərləri təklifi etdi
05.08.2015
Azərbaycan İrana Avropa bazarlarına çıxmaq üçün Trans-Anadolu qaz və Bakı-Tbilisi-Ceyhan neft kəmərlərindən istifadə təklifi verib. Təklifi İrana səfər edən iqtisadiyyat və sənaye naziri Şahin Mustafayev neft naziri Bijən Namidarla görüşündə çatdırıb. Nazir neft və qaz istehsalında istifadə olunan müasir avadanlıqların istehsalı üçün birgə zavodun yaradılması təklifini də irəli sürüb. Zavodun tikilməsi və İranın gələcəkdə Trans-Anadolu qaz kəmərinə qoşulması üçün işçi qruplarının yaradılması haqqında razılıq əldə edilib.
Neft naziri diqqətə çatdırıb ki, İran Xəzər dənizində neft-qaz sahəsində Azərbaycanla əməkdaşlıq edə bilər: “Biz Xəzərdə əməkdaşlıq üzrə konkret təkliflər irəli sürmüşük və Azərbaycandan cavab gözləyirik. Razılaşma əldə edilsə, dövlət başçılarının görüşündə müvafiq sənədi imzalamaq mümkün olacaq.
İranda neft-qaz sahədə fəaliyyət göstərən şirkətlərin böyük təcrübəsi var və Azərbaycanda işləməyə maraq göstərirlər. Azərbaycanda bu sahədə fəaliyyət göstərən şirkətlər isə İranda işləyə bilərlər”.
AZƏRTAC xəbər verir ki, Azərbaycan-İran müştərək iqtisadi komissiyasının həmsədri olan Şahin Mustafayev avqustun 4-də rabitə və informasiya texnologiyaları naziri, digər həmsədr Mahmud Vaezi ilə də bir araya gəlib. Mahmud Vaezi deyib ki, İranın Qərb dövlətləri ilə nüvə proqramına dair əldə etdiyi razılaşmadan sonra Azərbaycandan geniş tərkibli nümayəndə heyətinin İrana səfəri çox əhəmiyyətlidir. O, gömrük, enerji, neft- qaz və neft-kimya, bank sahələrində yaxşı əlaqələrin qurulacağına ümidvar olduğunu nəzərə çatdırıb.
Şahin Mustafayev qeyd edib ki, tərəflər arasında qarşılıqlı maraq doğuran sahələr çoxdur: “Neft-qaz, energetika, nəqliyyat, təhsil, səhiyyə sahəsində və özəl qurumlar arasında əlaqələrimiz ildən-ilə genişlənir. Turizm sahəsində irəliləyiş müşahidə olunur. 2013-cü ildə Azərbaycandan İrana 500 min turist gəlmişdisə, 2014-cü ildə 800 min turist gəlib”.
Nazir bildirib ki, Azərbaycanın 6 şirkəti qarşılıqlı sərmayələr sahəsində İranla əməkdaşlıq edir: “Şirkətlərin biri İranda zavod tikmək istəyir. Bəzi problemlər var ki, bunların da həlli yolları axtarılacaq. Güman edirəm ki, iş adamlarımız İranın Ticarət Palatasında danışıqlar apararaq ortaq məxrəcə gələcəklər.
“İran Khodro” şirkəti də Azərbaycanda avtomobil istehsalı üçün zavod tikmək istəyir. Azərbaycan hökuməti bu işi dəstəkləyir və planın reallaşması üçün yer verməyə hazırdır”.
Avqustun 4-də Şahin Mustafayevi İran prezidenti Həsən Ruhani də qəbul edib. APA-Economics xəbər verir ki, İran prezidenti Azərbaycanın İranın Qafqaz regionu ilə əlaqələrində qapı rolunu oynaya biləcəyini vurğulayıb: “Azərbaycan da İran vasitəsilə Fars körfəzi, Oman dənizinə və oradan dünyanın hər yerinə çata bilər. Bu potensialdan istifadə etmək üçün işbirliyini inkişaf etdirmək lazımdır”.
İran prezidenti əlavə edib ki, neft və təbii qaz sektorları iki ölkə arasında münasibətləri genişləndirəcək sahələrdəndir. O, Xəzər dənizində birgə sərmayə yatırmağın digər ortaqlıqlara yol açacağını vurğulayıb.
Vergilər Nazirliyində cəza mexanizmi işə salınıb
05.08.2015
Vergilər naziri Fazil Məmmədov Bakı Vergilər Departamentinin, ərazi vergilər departamentləri və idarələrinin strukturunda dəyişikliklər edib. 2 nömrəli Ərazi Vergilər Departamentinin, 3, 4, 5 və 9 saylı Ərazi Vergilər idarələrinin rəhbərləri rotasiya qaydasında dəyişdirilib. Bakı Vergilər Departamentinin bəzi rəhbər vəzifəli şəxsləri və 6 saylı Ərazi Vergilər İdarəsinin rəisi isə tutduqları vəzifələrdən azad edilərək sərəncama göndəriliblər.
Nazirliyin mətbuat xidmətinin açıqlamasına görə, bu addımlar Nazirlər Kabinetinin 2015-ci ilin birinci yarısına həsr olunan iclasında vergi nəzarətinin təkmilləşdirilməsi ilə əlaqədar tapşırıqların icrası məqsədilə atılıb. Qeyd olunur ki, Nazirlər Kabinetinin iclasında verilmiş tapşırıqlar üzrə təsdiq edilmiş tədbirlər planına uyğun olaraq vergilər nazirinin müavinlərinin iştirakı ilə ərazi vergilər departamentləri və idarələrində, eləcə də Bakı şəhərində yerləşən müvafiq struktur bölmələrində keçirilmiş görüşlərdə dövlət başçısının göstərişlərinin icra vəziyyəti müzakirə edilib: “Görüşlərdə sahibkarlıq subyektlərinin fəaliyyətinə qanunsuz müdaxilələrin yolverilməzliyinin, vətəndaş müraciətlərinin mövcud qanunvericiliyinin tələblərinə uyğun olaraq hərtərəfli araşdırılmasının, vergi orqanı əməkdaşlarının etik-davranış məsələlərinin xüsusi diqqətdə saxlanılmasının vacibliyi vurğulanıb. Həmçinin fəaliyyətində nöqsanlara yol vermiş vergi xidməti orqanı əməkdaşları barədə ciddi tədbirlər görüləcəyi bir daha vergi orqanı əməkdaşlarının nəzərinə çatdırılıb”.
Transparency.az xatırladır ki, iyulun 13-də Nazirlər Kabinetinin iclasında prezident İlham Əliyev sahibkarlara olan təzyiqlərdən söz açıb: “Mənə məlumatlar gəlir ki, son vaxtlar Vergilər Nazirliyi özünü çox sərt aparır, tələbkardır. Burada biz iki məsələni bir-birindən ayırmalıyıq. Vergilər Nazirliyi çalışmalıdır ki, vergi ödəyiciləri vergiləri birmənalı olaraq qanuni şəkildə, tam şəkildə versinlər. Burada heç bir başqa söhbət və güzəşt ola bilməz. Ancaq heç bir başqa əsassız tələb irəli sürülməməlidir. Mən bunu qeyd etməliyəm. Sahibkarlar, sadə dillə desək, dövlətin pulunu 100 faiz verməlidirlər, vəssalam. Ondan başqa heç kimə 1 manat verməməlidirlər. Bax, mən onlara tapşırıram və göstəriş verirəm.
Eyni zamanda dövlət qurumlarına çox ciddi göstəriş verirəm ki, heç bir əsassız tələb irəli sürülməməlidir. Əfsuslar olsun ki, belə hallar var. Vergilər Nazirliyi, hüquq mühafizə orqanları, yerli icra hakimiyyətləri Bakıda və rayonlarda haqq qoyurlar, pay istəyirlər, “krışalıq” edirlər. Bu, dözülməz haldır, buna son qoyulmalıdır. Əgər hesab edirlər ki, bunu heç kim bilmir, səhv edirlər. Bu, çox ciddi məsələdir və mənə siqnallar gəlir ki, bu, bəzi yerlərdə kütləvi xarakter alıb. Bu, tamamilə yığışdırılmalıdır”.
İyulun 27-də Vergilər Nazirliyi kollegiyasının iclası keçirilib. Kollegiyada çıxış edən vergilər naziri Fazil Məmmədov Nazirlər Kabinetinin 13 iyul iclasında prezident İlham Əliyevin vergi orqanlarının ünvanına səsləndirdiyi iradların qısa müddətdə aradan qaldırılması istiqamətində ciddi addımlar atıldığını bildirib, neqativ hallara yol verilməməsi üçün zəruri tədbirlərin görülməsi ilə bağlı tapşırıqlar verib. Sahibkarların fəaliyyətinə süni maneələrin və qanunsuz müdaxilələrin yolverilməzliyini vurğulayan nazir vətəndaşlardan daxil olan ərizə və şikayətlərin daha diqqətlə araşdırılması, fəaliyyətində nöqsanlara yol verən vergi xidməti orqanı əməkdaşları barədə ciddi tədbirlər görülməsinin vacibliyini qeyd edib.
Türkiyə qaz və neft boru xətlərinin mühafizəsini gücləndirir
05.08.2015
Türkiyənin energetika və təbii sərvətlər naziri Taner Yıldız Bakı-Tbilisi-Ərzurum qaz boru kəmərinin Qars vilayətinin Sarıqamış rayonundan keçən hissəsində baş vermiş partlayışla (SOCAR: “Azərbaycana ciddi ziyan dəyməyib”) bağlı yazılı bəyanat yayıb. AZƏRTAC xəbər verir ki, nazir kəmərin Sarıqamış rayonunun Yağbasan kəndindən keçən hissəsində partlayışın avqustun 4-ü gecə saatlarında separatçı terror təşkilatının hücumu nəticəsində baş verdiyini, nəticədə qazın nəqlinin kəsildiyini deyib. Bəyanatda bildirilib ki, hücumda Ərzurumdan Türkiyənin qərbinə qaz nəql edən boru kəməri hədəf alınıb.
Bakı-Tbilisi-Ərzurum qaz boru kəməri Xəzər dənizinin Azərbaycan sektorunda yerləşən “Şahdəniz” yatağından çıxarılan qazın Gürcüstan və Türkiyəyə nəqli üçün inşa edilib. Uzunluğu 980 kilometr olan boru kəmərinin ildə 20 milyard kubmetrədək ötürmə gücü var.
APA-nın məlumatına görə, Taner Yıldız “Anadolu” agentliyinə müsahibəsində deyib ki, Türkiyə qaz və neft boru xətlərinin diversiyalardan mühafizəsini qabaqcıl texnologiyaların tətbiqi ilə təmin edəcək: “Biz qabaqcıl texnologiyalardan istifadə etməklə boruların mühafizəsinin təmin olunması üzərində çalışırıq. Bu problem üzrə yol xəritəsi var və biz onu Baş Qərargahla birgə icra edirik. Ümid edirəm ki, borular daha təhlükəsiz olacaq”.
Nazir əlavə edib ki, ötən həftə Kərkük-Ceyhan neft borusunda törədilmiş partlayışdan sonra İraqdan yanacağın verilişi hələ də bərpa olmayıb.
İyulun 27-də isə terrorçular Türkiyənin Ağrı əyalətində qaz borusunu partladıb.
Nazarbayev Qırğız Respublikasının Avrasiya İttifaqına qoşan qanunu imzalayıb
05.08.2015
Qazaxıstan prezidenti Nursultan Nazarbayev Qırğız Respublikasının Avrasiya İqtisadi İttifaqına qoşulması haqqında müqaviləni təsdiqləyən qanunu imzalayıb. Transparency.az xəbər verir ki, avqustun 5-də dərc olunan qanunla ratifikasiya prosesi tamamlanıb. Qırğız Respublikasının Avrasiya İqtisadi İttifaqına qoşulması haqqında müqavilə Rusiya, Belarus və Ermənistanda daha əvvəl təsdiqlənib.Belorussiya (Belarus), Belorussiya Respublikasi (bel. Respublіka Belarus) - Yevropa markazidagi davlat. Sharqiy Yevropa tekisligining gʻarbida joylashgan. Maydoni 207,6 ming km2. Aholisi 9 463 300 kishi (2013).
Avrasiya İqtisadi İttifaqını 2014-cü il mayın 29-da Rusiya, Qazaxıstan, Belarus yaradıblar. Ermənistan ittifaqa oktyabrın 10-da, Qırğız Respublikası dekabrın 23-də qoşulub. Müqaviləyə əsasən, qurumda sədrlik rus əlifbası ilə rotasiya qaydasında həyata keçirilir. Sədrlik müddəti 1 ildir. 2015-ci ildə Avrasiya İqtisadi İttifaqına Belarus sədrlik edir.
Müəllimlərin işə qəbulu müsabiqəsinin nəticələri bəlli olub
05.08.2015
Ümumi təhsil müəssisələrinə və peşə liseylərinə müəllimlərin işə qəbulu müsabiqəsi başa çatıb. Təhsil Nazirliyinin rəsmi portalı Edu.gov.az-ın məlumatına görə, müəllimlərin işə qəbulu üzrə müsabiqənin test imtahanı mərhələsində 18573 nəfər iştirak edib, 2212 nəfər yüksək nəticə göstərərək vakant yer tutmaq hüququ qazanıb və müsahibəyə dəvət olunub. Müsahibələrdə 1892 nəfərin işə qəbul olunmasına razılıq verilib.
Tutulan vakansiyalar daha çox paytaxt və iki rayon üzrə olub: Bakı şəhəri üzrə 345 yer, Cəlilabad rayonu üzrə 83 yer, Lerik rayonu üzrə 71 yer. Üç fənn üzrə daha çox vakant yerlər tutulub: ibtidai sinif üzrə 335 yer, coğrafiya üzrə 206 yer, kimya üzrə 156 yer.
İşə qəbul olunmasına razılıq verilmiş müəllimlər sentyabrın 1-dən başlayaraq müvafiq məktəblərə sənədlərini təqdim edərək pedaqoji fəaliyyətə başlayacaqlar.
Qaydalara müvafiq olaraq tutulmayan və imtina edilmiş vakant yerlərə avqustun 5-dən 10-dək əlavə yerləşdirmə aparılacaq. Əlavə yerləşdirmədə test imtahanlarında keçid balını toplayıb vakant yer tuta bilməyən, eləcə də tutduğu vakansiyadan imtina edənlər iştirak edə bilər.
Nazir müavini: “Dərman vasitələrinin 90 faizinin qiyməti düşəcək”
05.08.2015
Səhiyyə Nazirliyinin mətbuat xidməti nazir müavini Elsevər Ağayevin müsahibəsini yayıb. Transparency.az-ın məlumatına görə, Elsevər Ağayev deyib ki, dövlət başçısının tapşırığı ilə Səhiyyə Nazirliyinin də təmsil olunduğu Tarif Şurası 30 iyul 2015-ci il qərarı ilə 250-dən artıq ən vacib dərman vasitəsinin qiymətini tənzimləyib: “Bu qərarın əsas məqsədi əhalinin dərman alışına çəkdiyi xərclərinin azaldılması, eyni dərman preparatlarının ölkənin bütün apteklərində vahid qiymətə satılmasıdır. Tarif Şurasının təsdiq etdiyi təlimata görə, müxtəlif ölkələrdə dərman preparatlarının bazis qiymətləri müəyyən edilmiş qayda üzrə seçilir. Bu məbləğin üzərinə Nazirlər Kabinetinin təsdiq etdiyi müvafiq qaydalar əsasında müəyyən edilmiş əlavələr edilməklə dərman preparatının qiyməti formalaşdırılır. Hər bir dərman preparatının üzərində Tarif Şurasının müəyyən etdiyi qaydalara müvafiq olaraq əhaliyə satış qiymətinin qeyd olunması nəzərdə tutulub.
Yeni satış qiymətləri sentyabr ayının 15-dən qüvvəyə minəcək. Hazırlıq işlərinin, o cümlədən əczaçılıq subyektləri tərəfindən dərman qutularının üzərində yeni qiymətlərin qeyd olunması, dərman qalıqlarının yenidən qiymətləndirilməsi, istehsalçılarla hesablaşmaların aparılması və digər hazırlıq işləri müəyyən zaman tələb edir.
Qərar qüvvəyə mindikdən sonra tənzimlənən siyahıya daxil olan dərman vasitələrinin 20 faizinin qiyməti 3 dəfədən çox, 40 faizindən çoxunun qiyməti isə 2 dəfədən çox aşağı salınacaq. Ümumilikdə isə tənzimlənən dərman vasitələrinin 90 faizinin qiyməti düşəcək. Beləliklə, Azərbaycanda aptek şəbəkəsinin fəaliyyəti artıq tamamilə yeni müstəviyə keçir ki, bu da əczaçılıq müəssisələrinin dərmanların qiyməti ilə deyil, xidmət keyfiyyəti ilə rəqabət aparmalarına şərait yaradacaq.
Eyni zamanda Tarif Şurasının qərarı ilə dərman preparatlarının qiymətinin tənzimlənərək aşağı salınması dövlət müəssisələri tərəfindən bu preparatların alınmasına çəkilən xərclərin optimallaşdırılmasına, əldə edilən qənaət hesabına güzəştli kateqoriyadan olan və stasionarda müalicə alan əhaliyə pulsuz verilən dərmanların çeşidinin artımına şərait yaradacaq. Bu isə əhaliyə göstərilən tibbi xidmətin keyfiyyətinin artırılmasına, həmçinin tibb müəssisələrinin aparıcı farmakoloji şirkətlərin istehsal etdiyi daha müasir dərman vasitələri ilə təchiz olunmasına müsbət təsir edəcək”.
Nazir müavini əlavə edib ki, ilkin mərhələdə siyahıya əhali arasında ən çox rast gəlinən xəstəliklərin müalicəsi üçün dərman preparatları salınıb: “İlin sonuna qədər Tarif Şurası tərəfindən Səhiyyə Nazirliyində qeydiyyatdan keçən dərman preparatlarının böyük əksəriyyətinin, gələn ilin mart ayına kimi isə bütün preparatların qiymətlərinin tənzimlənməsi tamamlanacaq”.
Elsevər Ağayevin sözlərinə görə, Səhiyyə Nazirliyində olduqca geniş məsələlər spektrini əhatə edən “Dərman vasitələri ilə təchizatın yaxşılaşdırılması və əczaçılıq fəaliyyəti sahəsində nəzarətin gücləndirilməsi üzrə tədbirlər planı” təsdiq edilib: “Burada Tarif Şurası ilə sıx əməkdaşlığın davam etdirilməsi, apteklərə daxil olan həkim reseptlərinə nəzarətin təmin edilməsi, standart formaya uyğun olmayan reseptlər üzrə dərmanların satışının qadağan edilməsi, ən vacib dərman preparatlarının və tibbi ləvazimatların siyahısına yenidən baxılması və çeşidinin genişləndirilməsi barədə təkliflərin qısa zaman ərzində hazırlanması daxildir.
Bundan əlavə mərkəzləşdirilmiş apteklərin fəaliyyətinin və idarə olunmasının gücləndirilməsi üçün müvafiq tibb müəssisələrinin apteklərinin ştat cədvəllərinə yenidən baxılması və zəruri vəzifələrin daxil edilməsi nəzərdə tutulur”.
Azərbaycanda neçə nəfər “Xalq” və “Əməkdar” fəxri adı daşıyır?
05.08.2015
Maliyyə Nazirliyi Transparency.az-ın fəxri adlarla bağlı sorğusunu cavablandırıb. Rəsmi cavabda qeyd olunur ki, prezidentin 4 iyul 2005-ci il sərəncamı ilə fəxri adlara görə aylıq təqaüdün məbləği xalq yazıçısı, xalq şairi, xalq artisti və xalq rəssamı üçün 100 manatdır. Xalq - bu odamlar jamoasi boʻlib, ularning tili, madaniyati, sanʼati, dini boshqa jihatlarini birgalikda aks ettiradi. Xalq tushunchasi keng boʻlib jihatlari bilan birlashtiriladigan odamlar yigʻindisiga aytiladi. Artist (frans. artiste - bilimdon; lot. ars, artis - kasb, hunar, sanʼat) - dramatik spektakl, kinoda rollar, ope-ra va balet partiyalari, estrada konserti va sirk nomerlari ijrochisi. Teatr va kinoda aktyor, aktrisa deb ham yuriti-ladi.
Maliyyə Nazirliyi bildirir ki, əməkdar elm xadimi, əməkdar incəsənət xadimi, əməkdar artist, əməkdar rəssam, əməkdar mədəniyyət işçisi, əməkdar müəllim, əməkdar həkim, əməkdar memar, əməkdar bədən tərbiyəsi və idman xadimi, əməkdar dövlət qulluqçusu, əməkdar jurnalist, əməkdar mühəndis, əməkdar hüquqşünas, əməkdar kənd təsərrüfatı işçisi, əməkdar pilot, əməkdar tibb işçisi üçün 60 manat təqaüd müəyyən edilib.
Rəsmi açıqlamaya əsasən, dövlət büdcəsindən maliyyələşən idarə və təşkilatlarda çalışan fəxri adlara layiq görülmüş şəxslərə təqaüd həmin idarə və təşkilatların vəsaiti hesabına verilir. Digər şəxslərə isə təqaüdü Əmək və Əhalinin Sosial Müdafiəsi Nazirliyi dövlət büdcəsində bu məqsədlər üçün nəzərdə tutulmuş vəsait hesabına ödəyir.
Maliyyə Nazirliyi əlavə edir ki, fəxri adlara görə təqaüdlərin ödənişi üçün dövlət büdcəsinin illik xərcləri 1,7 milyon manatdır.
Nazirlikdə olan son rəsmi rəqəmlərə görə, 2015-ci il aprel ayının 1-dək Azərbaycan Respublikasının “Xalq” fəxri adı alanların sayı 219, “Əməkdar” fəxri adına layiq görülmüş şəxslərin sayı isə 2013 nəfər olub.
Transparency.az bildirir ki, 2015-ci il aprelin 1-dən sonra prezident İlham Əliyev ayrı-ayrı sərəncamlarla 44 nəfərə əməkdar jurnalist, 19 nəfərə əməkdar mədəniyyət işçisi, 8 nəfərə əməkdar həkim, 7 nəfərə əməkdar tibb işçisi, 5 nəfərə əməkdar mühəndis, 5 nəfərə əməkdar dövlət qulluqçusu, 4 nəfərə əməkdar müəllim, 2 nəfərə əməkdar hüquqşünas, 1 nəfərə əməkdar pilot, 1 nəfərə əməkdar elm xadimi, 1 nəfərə xalq artisti fəxri adı verib. Bu hesablama ilə indi Azərbaycan Respublikasında 220 nəfər “Xalq” fəxri adı, 2109 nəfər isə “Əməkdar” fəxri adı daşıyır.
Dolları avronun düşməsi möhkəmləndirir
05.08.2015
Bu həftə manatın dollara nisbətən məzənnəsi aşağı düşür. Avqustun 3-də 1 dollar rəsmən 1.0493 manata satılıb, növbəti iki gündə isə rəsmi kurs 1.0495 və 1.0499 manat olub.
İqtisadçı ekspert Vüqar Bayramov Transparency.az-a deyib ki, manatın dollar qarşısında zəifləməsi avronun dünya bazarında mövqelərinin sarsılması ilə bağlıdır: “Dollara nisbətən zəifləyən avro manatla müqayisədə də dəyər itirir. Avqustun 3-də 1 avro almaq üçün 1.1524 manat ödəmək lazım idi, növbəti günlərdə isə rəsmi məzənnə 1.1482 və 1.405 manata düşüb.
Manatın məzənnəsində son günlərdəki azalma neftin dünya bazar qiymətinin dəyişməsi ilə əlaqələndirilməməlidir. Təbii ki, neftin dünya bazar qiyməti Azərbaycan üçün vacibdir. Ancaq onun monetar təsirləri çox qısa deyil, orta müddətli dövrdə özünü göstərir. Yaxın günlərdə avronun məzənnəsi dollara nisbətən möhkəmlənərsə, milli valyutamız da ABŞ pulu qarşısında dəyər qazanacaq. Avronun zəifləməsi davam etdiyi halda isə dollar yenidən Azərbaycan bazarında nisbi möhkəmlənəcək”.
Ekspertin fikrincə, avro zonasındakı durum Avropa pulu üçün nikbinlik vəd etmir.
Məhkəmə istintaqı başa çatdı
05.08.2015
Bakı Ağır Cinayətlər Məhkəməsi Sülh və Demokratiya İnstitutunun direktoru Leyla Yunus və onun həyat yoldaşı, Sülh və Demokratiya İnstitutunun eksperti Arif Yunusun işi üzrə məhkəmə istintaqını başa çatdırıb.
Ötən ilin yayında tutulan Yunusların işi külli miqdarda ziyan vurmaqla dələduzluq, külli miqdarda gəlir əldə etməklə qanunsuz sahibkarlıq, külli miqdarda vergi ödəməkdən yayınma, saxtakarlıq ittihamları ilə araşdırılır. Onlara irəli sürülmüş dövlətə xəyanət ittihamı üzrə cinayət işi ayrı icraata verilib.
APA-nın məlumatına görə, avqustun 5-də hakim Əfqan Hacıyevin sədrlik etdiyi prosesdə vəkil Ramiz Məmmədov cinayət işinə qismən xitam verilməsini, müdafiə etdiyi şəxslərə maliyyə ayıran, onlarla əlaqəsi olan xarici fondların nümayəndələrinin prosesə dəvət olunmasını, alınan qrantlar hesabına Arif Yunusun çap etdirdiyi kitabların sübut kimi cinayət işinə daxil edilməsini istəyib. Vəsatətin kitabların cinayət işinə daxil edilməsi hissəsi təmin olunub.
Məhkəmə prosesində bank əməliyyatlarına dair sənədlər, təqsirləndirilən şəxslərin Bakıdakı evlərində aparılan axtarış zamanı götürülən sənədlər təhlil olunub.
Sənədlərin təhlili yekunlaşdıqdan sonra söz istəyən Leyla Yunus bildirib ki, 1996-cı ildə qeydiyyata alınmış Azərbaycan Qadınları Ön Qafqazda Sülh və Demokratiya Uğrunda Cəmiyyətinin faktiki sədri olub: “Cəmiyyət dövlət qeydiyyatından keçdiyi üçün bütün qrantlar onun hesabına köçürülürdü. Sədr müavini kimi pulları almaq hüququ mənə verilmişdi. Heç bir sənəd saxtalaşdırılmayıb və vergidən yayınma faktı olmayıb”.
Bununla da məhkəmə istintaqı yekunlaşıb. Proses avqustun 6-da dövlət ittihamçısının çıxışı ilə davam etdiriləcək.
Baş Prokurorluğun ötən il iyulun 31-də yaydığı rəsmi açıqlamaya görə, Leyla Yunus dövlət orqanlarında qeydiyyata alınmayan qrant müqavilələri üzrə 526 min manat gəlir əldə etməklə qanunsuz sahibkarlıq fəaliyyətini həyata keçirib, dövlət büdcəsinə ümumilikdə 369 min manat məbləğində külli miqdarda vergiləri ödəməkdən yayınıb, “Azərbaycan Qadınları Ön Qafqazda Sülh və Demokratiya Uğrunda” qeyri-hökumət təşkilatının hesablarına köçürülmüş 78 min ABŞ dollarını əri Arif Yunus vasitəsilə ələ keçirib.
Yanvar-iyun aylarında orta aylıq nominal əməkhaqqı 457,2 manat olub
05.08.2015
Dövlət Statistika Komitəsi iqtisadiyyatda işləyənlərin sayı və əməkhaqqı barədə rəsmi məlumat açıqlayıb. Məlumata görə, 2015-ci il iyulun 1-nə ölkə iqtisadiyyatında muzdla çalışan işçilərin sayı 1505,9 min nəfər olub, onlardan 874,4 min nəfəri iqtisadiyyatın dövlət bölməsində, 631,5 min nəfəri isə qeyri-dövlət bölməsində fəaliyyət göstərib.
2015-ci ilin yanvar-iyun aylarında ölkə iqtisadiyyatında muzdla çalışan işçilərin orta aylıq nominal əməkhaqqı 457,2 manat olub.
Tikintidə bahalaşma, sənaye istehsalında ucuzlaşma qeydə alınıb
05.08.2015
2015-ci ilin ikinci rübündə tikinti işlərində qiymətlər əvvəlki rübə nisbətən 0,8 faiz yüksəlib. Transparency.az xəbər verir ki, Dövlət Statistika Komitəsi rüb ərzində yerüstü tikililər bölməsində 0,8 faiz, yol və körpü tikintisində isə 0,5 faiz bahalaşma müşahidə etdiyini açıqlayıb.
Rəsmi hesabata görə, cari ilin ikinci rübündə yaşayış evlərinin tikintisi üzrə qiymətlər 0,9 faiz, sosial təyinatlı binaların tikintisi üzrə qiymətlər 0,8 faiz, istehsal təyinatlı obyektlərin tikintisi üzrə qiymətlər isə 0,2 faiz artıb.
Rüb ərzində yol tikintisində 0,5 faiz, körpü tikintisində 0,2 faiz bahalaşma olub.
Başqa bir məlumata görə, 2015-ci ilin iyul ayında sənaye məhsullarının istehsalçı qiymətləri əvvəlki ayla müqayisədə 6,1 faiz, o cümlədən mədənçıxarma sənayesi üzrə 7,1 faiz, emal sənayesi üzrə isə 0,9 faiz ucuzlaşıb.
İyul ayında nəqliyyat sektorunda tariflər necə dəyişib
05.08.2015
2015-ci ilin iyul ayında nəqliyyat sektorunda yükdaşıma tarifləri 2,2 faiz, sərnişindaşıma tarifləri isə 1,5 faiz ucuzlaşıb. Məlumatı avqustun 5-də Dövlət Statistika Komitəsi yayıb.
Açıqlamaya əsasən, hava nəqliyyatında MDB ölkələri üzrə sərnişindaşıma tarifləri 8,3 faiz, digər xarici ölkələr üzrə 4,8 faiz enib, yükdaşıma tarifləri üzrə isə heç bir dəyişiklik müşahidə olunmayıb.
Ay ərzində dəmir yolu nəqliyyatında MDB ölkələri üzrə sərnişindaşıma 7,2 faiz ucuzlaşıb, yükdaşıma tarifləri isə sabit qalıb.
Dəniz nəqliyyatında MDB və digər xarici ölkələr üzrə yükdaşıma 0,1 faiz bahalaşıb, sərnişindaşıma tarifləri isə dəyişməyib.
Avtomobil nəqliyyatında yükdaşıma və sərnişindaşıma tarifləri üzrə isə heç bir dəyişiklik müşahidə olunmayıb.
Qızılın ucuzlaşması Dövlət Neft Fondunu 22 milyon 187 min manat ziyana salıb
05.08.2015
2014-cü ilin sonunda qızıl külçələr yenidən qiymətləndiriləndə Dövlət Neft Fondunun 22 milyon 187 min manat xalis zərər gördüyü bilinib. Transparency.az fondun 2014-cü ildə fəaliyyəti barədə illik hesabatına istinadla xəbər verir ki, qurumun qızıl külçələrinin balans dəyəri 1
|